FS LublinFS LublinFS Lublin на ВікісховішчыFS Lublin на ВікісховішчыАгульныя даныя

|  |  |
| --- | --- |
| Вытворца: | Fabryka Samochodów w Lublinie[pl] (1993—1997)Daewoo Motor Polska (1997—2001)‎Andoria-Mot (2002—2003)‎Intrall Polska[pl] (2004—2007)DZT Tymińscy (2011—2013)‎ 
  |

|  |  |
| --- | --- |
| Выпуск: | 1993—2007, 2011—2013 |

На рынку

|  |  |
| --- | --- |
| Папярэднік**Папярэднік**FSC Żuk | Пераемнік**Пераемнік***Intrall Lubo‎(прататып)* |

**Lublin** — сямейства польскіх лёгкіх камерцыйных аўтамабіляў. Выпускалася на «Фабрыцы аўтамабіляў  (польск.) (бел. у Любліне» пад маркамі **FS**, **Daewoo**, **Andoria**, **Intrall** у 1993—2007, **DZT** і **Honker** у 2011—2013 гады.

Гісторыя
--------

### Распрацоўка

#### Раннія прататыпы

Lublin 43 (1970)
У 1968–1973 гады спецыялісты завода ў Любліне ў супрацоўніцтве з інжынерамі Канструктарскага Бюро Аўтамабільнай Прамысловасці (Biuro Konstrukcyjne Przemysłu Motoryzacyjnego, BKPMot) з Варшавы стварылі новае ўніфікаванае сямейства малатанажных аўтамабіляў адразу для двух заводаў — FSC (Fabryka Samochodów Ciężarowych, бел.: «Фабрыка грузавых аўтамабіляў», г. Люблін)), які выпускаў Żuk, і ZSD  (польск.) (бел. які выпускаў мікрааўтобусы Nysa. Аўтамабілі мелі пярэдні прывад і незалежную падвеску ўсіх колаў, маглі абсталёўвацца рухавіком S-21M або Fiat 115C.

У агульнай колькасці было выраблена і выпрабавана каля 50 прататыпаў у розных версіях: *мадэль 40* — суцэльнаметалічны фургон, *мадэль 42* — бартавы грузавік, *мадэль 43* — грузапасажырскі аўтамабіль, *мадэль 45* — хуткая дапамога і *мадэль 41* — мікрааўтобус. Першыя тры мадыфікацыі будаваліся на прадпрыемстве ў Любліне пад маркай FSC, а астатнія — на заводзе ў Нысе. Ні адна з гэтых мадэляў не пайшла ў масавую вытворчасць.

#### Lublin 25, Lublin 35

Наступная спроба стварыць новую машыну на замену «Жуку» адносіцца да другой паловы 70-х гадоў. Распрацоўкі вяліся сумесна сіламі FSC (г. Люблін), FSD (г. Ныса), а таксама варшаўскага Прамысловага інстытута матарызацыі (польск.: Przemysłowy Instytut Motoryzacji, *PIMOT*). Гэта былі машыны рамнай канструкцыі, паўкапотнай кампаноўкі, заднім прывадам і з дызельным рухавіком.

Каманда інжынераў завода рухавікоў WSW Andoria (г. Андрыхаў) у 1974 годзе пачала работы па стварэнні новага сямейства рухавікоў. Распрацоўка праводзілася з удзелам брытанскай кампаніі Ricardo Engeenering. У працах над сістэмай сілкавання таксама прымалі ўдзел спецыялісты чэхаславацкай кампаніі Motorpal  (чэшск.) (бел.. Новы дызель атрымаў абазначэнне *4C90* — чатырохцыліндравы, з дыяметрам цыліндра 90 мм.

У 1976 годзе былі пабудаваныя першыя прататыпы **Lublin 25** (дапушчальная маса 2,5 т, грузападымальнасць 1 т) і **Lublin 35** (дапушчальная маса 3,5 т, грузападымальнасць 1,5 т).

У маі 1981 года пачалася распрацоўка санітарнага варыянта на шасі мадэлі *25*. Разглядаліся два альтэрнатыўныя праекты. Першы прадугледжваў выкарыстанне суцэльнаметалічнага фургона з падоўжанай колавай базай і падвышаным дахам. Развіццём гэтай канцэпцыі займаліся на FSD у Нысе. Распрацоўкай другога варыянту займаўся PIMOT, які прапаноўваў усталяванне каркаснага модуля замест бартавога кузава. У лістападзе 1981 года зрабілі выбар на карысць праекту PIMOT. Прататып такога аўтамабіля быў пабудаваны ў 1984 годзе на шасі Lublin 325.

#### Lublin 325, Nysa 325

У 1981 годзе былі прадстаўленыя прататыпы са змененай пярэдняй часткай кузава: з новымі бамперамі, капотам, крыламі і светлатэхнікай, дзе замест дзвюх круглых фар ад «Жука» былі ўжытыя чатыры меншыя фары ад Fiat 125p.

Знешнія дэталі, якія адрознівалі гэтыя машыны ад пазнейшых серыйных версій узора 1993 года:

* падвоеныя круглыя фары;
* круглыя пярэднія паказальнікі павароту і габарытныя ліхтары;
* іншы задні бампер, у якім месціліся заднія ліхтары і нумарны знак. Заднія ліхтары на серыйных «Люблінах» ставіліся вертыкальна на кузаве побач з дзвярыма;
* у серыйных «Люблінаў» на капоце для захопу паветра была дадатковая рашотка, якой не было ў прататыпаў серыі «325»;
* серыйны «Люблін» меў ссоўныя бакавыя пасажырскія дзверы, якія слізгалі па накіравальных, у «Нысы 325» яны былі на петлях і адчынялася ўбок;
* адрозніваліся вокны пярэдніх дзвярэй: на серыйных «Люблінах» адмовіліся ад трохкутных фортак і вокны кіроўцы і пасажыра адкрываліся цалкам;
* ручкі дзвярэй былі металічныя, на серыйных Люблінах — з пластыку;
* адрозніваліся бакавыя люстэркі, гарлавіны паліўнага бака, панэлі прыбораў.

Было створана каля 9 прататыпаў «Nysa 325» у розных варыянтах кузаваў і з прывадам на 2 або 4 колы. На іх таксама выкарыстоўваліся дызельныя рухавікі Andoria 4C90, пры гэтым на машынах з прывадам 4х4, пабудаваных для выпрабаванняў, быў усталяваны рухавік ад легкавіка Polonez. Трансмісія паўнапрывадных версій была такой самай, як і ў прататыпаў *PW-1* і *PW-2*, з якіх пазней паўстаў пазадарожнік Tarpan Honker.

#### Супрацоўніцтва PIMOT і НАМИ

Сямейства лёгкіх грузавых аўтамабіляў грузападымальнасцю 1,5 т распрацоўвалася таксама і ў СССР. У ліпені 1982 года былі сфармуляваныя асноўныя тэхніка-эксплуатацыйныя патрабаванні да такога аўтамабіля. У Навукова-даследчым аўтамабільным і аўтаматорным інстытуце  (руск.) (бел. (руск.: НАМИ) была створана спецыяльная група канструктараў для працы над машынай, таксама былі прыцягнуты спецыялісты Ульянаўскага аўтазавода. Для арганізацыі серыйнага выпуску планавалася пабудаваць у Кіравабадзе Азербайджанскай ССР буйное зборачнае прадпрыемства гадавой магутнасцю 40 тысяч машын.

У сакавіку 1984 года польскі Прамысловы інстытут матарызацыі (PIMOT) і савецкі Навукова-даследчы аўтамабільны і аўтаматорны інстытут (НАМІ) падпісалі пагадненне аб партнёрстве. У кола тэм, намечаных для супрацоўніцтва ўваходзілі ўдасканаленне рухавікоў, працы над непасрэдным упырскам паліва, аптымізацыя працэсаў у карбюратарных рухавіках, а таксама работы па ўстойлівасці і кіравальнасці аўтамабіляў. Кіраўніцтва Мінаўтапрама СССР таксама разглядала магчымасць усталявання на савецкую паўтаратонку рухавікоў *4С90*. Разглядалася магчымасць сумеснай вытворчасці машын у СССР і Польшчы.

Супрацоўніцтва завяршылася ў 1987 годзе.

### FS Lublin 33 (1993—1997)

FS Lublin 3372

У 1991 годзе аўтамабілі абнавілі яшчэ раз, у такім выглядзе машыны і сталі на канвеер.

Вытворчасць «Люблінаў» пачалася 15 кастрычніка 1993 года. Нягледзячы на тое, што яшчэ ў 80-я гады былі распрацаваныя мадэлі з рознымі кузавамі і даўжынёй колавай базы, фабрыка не мела сродкаў на старт вытворчасці адразу ўсіх мадыфікацый. Стаўка была зроблена на самую простую версію шасі з кароткай колавай базай, трохмеснай кабінай і з бартавым кузавам (**Lublin 3352**) або кузавам-фургонам (**Lublin 3372**). Першыя суцэльнаметалічныя мікрааўтобусы-фургоны **Lublin 3302** сышлі з канвеера ў 1994 годзе, але выпускаліся маласерыйна. Іх масавы выпуск пачаўся толькі ў верасні 1996 года. Каб задаволіць попыт на версію з закрытым кузавам у 1994 годзе з'явіўся **Lublin 3392** — фургон на шасі мадэлі *3352* з пластыкавай надбудовай вытворчасці фірмы *Moto-Sport* (г. Аструда).

Яшчэ адной мадыфікацыяй быў рэанімабіль **Lublin 3333**, распрацаваны на базе фургона з падвышаным дахам. Медыцынскае абсталяванне ўключала дэфібрылятар, каталку, кардыялагічнае крэсла. Таксама мелася аптэчка і месца для куфраў. Выраблена каля 10 машын.

23 чэрвеня 1994 года быў выраблены 1000-ы аўтамабіль.

У 1995 годзе ўласнікам завода стала паўднёвакарэйская кампанія Daewoo. Інвестыцыі спрыялі далейшаму развіццю машыны і пашырэнню мадэльнага шэрагу. У 1996 годзе на «Любліны» пачалі ўсталёўваць турбіраваны рухавік *4CT90*. У пачатку 1997 года пачаліся продажы мікрааўтобусаў з падвышаным дахам (**Lublin 3384**) і грузапасажырскіх версій (**3322** і **3324**). Апцыянальна сталі даступныя 5-ступеньчатая трансмісія і ўзмацняльнік рулявога кіравання.

### Daewoo Lublin 2 (1997—1999)‎

Daewoo Lublin II
21 сакавіка 1997 года быў прэзентаваны **Lublin II**. З'явілася новая рашотка радыятара, пярэдні бампер і шклоачышчальнікі, дзякуючы якім павялічылася плошча ачысткі лабавога шкла. Акрамя лёгкага фэйсліфтынгу, вонкава машына мала адрознівалася ад папярэдняй версіі, але была істотна ўдасканалена тэхнічна. Таксама цалкам змяніўся салон: новымі былі панэль прыбораў і рулявое кола (былі такія самыя, як на *Polonez Plus*), а таксама абіўка. Разам з мадэрнізацыяй пачаўся выпуск пасажырскіх мікрааўтобусаў, а ўвосень гама дапоўнілася мадыфікацыямі з падоўжанай колавай базай (3433 мм).

Мадэрнізацыя і пашырэнне мадэльнага шэрагу значна павялічыла цікавасць да мадэлі — калі ў 1996 годзе было выраблена 7686 машын, то ў наступным ужо 15754, з якіх 3543 пастаўлены на экспарт. Таксама вялася зборка ў Беларусі (БелАЗ, 1994—1999), Румыніі (Daewoo Automobile Romania  (англ.) (бел. 1996—2001) і Чэхіі (Avia  (англ.) (бел. 1997—1999).
  

### Lublin 3 (1999—2007)‎

Daewoo Lublin 3
Паралельна са стварэннем новага пакалення мікрааўтобусаў, якое распрацоўвалася пад кодавай назвай *LD-100*, працягвалася мадэрнізацыя сямейства «Люблін» і ў красавіку 1999 года быў прадстаўлены **Lublin 3**. Для «тройкі» былі характэрны вялікія пярэднія вуглавыя ліхтары з паказальнікам павароту і габарытнымі агнямі. Капот і крылы атрымалі закруглены верхні кант. Акрамя таго з'явіліся паўторнікі паваротаў ад Polonez Plus і больш масіўныя карпусы люстэркаў. Усяго ў канструкцыю было ўнесена больш за 300 змен, большасць якіх датычылася канструкцыі аўтамабіля і былі накіраваныя на павышэнне трываласці. Сярод іншага: палепшаная антыкаразійная абарона, алюмініевы радыятар Delphi, каробка перадач Kia, новы гідраўзмацняльнік рулявога кіравання, удасканаленыя прывадны вал і заднія рысоры.

Планавалася, што гэта будзе апошняя мадэрнізацыя «Любліна», а ў сярэдзіне 2000 года паўстане аўтамабіль новага пакалення. Але ў 2000 годзе паўднёвакарэйскі канцэрн збанкрутаваў, а ў кастрычніку 2001 года было абвешчана аб банкруцтве яго польскай "дачкі" *Daewoo Motor Polska*. Даверным кіраўніком было прынята рашэнне аб здачы вытворчых магутнасцяў у арэнду. Цікавасць праявіў завод рухавікоў Andoria S.A. які ў красавіку 2002 года аднавіў вытворчасць аўтамабіляў «Люблін» пад уласнай маркай.

Пагадненне з кампаніяй Andoria скончылася праз два гады пасля яго падпісання — 31 снежня 2003 года. Новааб'яўлены тэндэр на набыццё права вытворчасці «Lublin 3» выйграў брытанска-расійскі кансорцыум International Truck Alliance  (англ.) (бел.. 9 лютага 2004 года завод пакінулі першыя аўтамабілі «Lublin 3» пад маркай *Intrall*.

Intrall Lublin 3 Mi
Новы ўладальнік неўзабаве пасля аднаўлення вытворчасці абвясціў аб абнаўленні «Люблінаў». Мадэрнізаваная мадэль была прадстаўлена ў снежні 2004 года, а яе вытворчасць пачалася ў сакавіку 2005 года. **Intrall Lublin 3Mi** адрозніваўся новай рашоткай радыятара і круглымі фарамі. Суцэльнаметалічныя фургоны, комбі і мікрааўтобусы мелі таксама і круглыя заднія ліхтары. У мадэльным шэрагу з'явіўся рухавік Iveco аб'ёмам 2,8 л, а андрыхаўскі рухавік *4CT90* саступіў месца мадэрнізаванаму *4CTi90* з інтэркулерам.

Распрацоўка новага фургона «Lubo»  (польск.) (бел. які быў прадстаўлены Інтралам ў 2006 годзе і ў перспектыве павінен быў замяніць «Люблін», фінансавалася за кошт абаротных сродкаў кампаніі, што негатыўна адбілася на фінансавым становішчы фірмы і перашкаджала набыццю кампанентаў, неабходных для ажыццяўлення бягучай вытворчасці. Кампанія павялічвала даўгі перад пастаўшчыкамі. У лістападзе 2006 года прыйшлося прыпыняць вытворчыя лініі, бо не ставала кампанентаў для канчатковай зборкі, а на складзе заставаліся недаўкамплектаваныя машыны. Тым часам банкамі было адмоўлена ў прадстаўленні крэдыту на фінансаванне абаротнага капіталу.

З-за фінансавых цяжкасцяў Intrall занадта позна пачаў працэдуру атрымання амалагацыі на Lublin 3 Mi з рухавіком, які адпавядаў стандарту выкідаў Еўра-4. Выпуск Lublin 3Mi з такімі рухавікамі пачаўся 14 сакавіка 2007 года, аднак усяго ў першым квартале 2007 года было выраблена толькі 39 аўтамабіляў класа Еўра-4. Спаду вытворчасці таксама паспрыяла памылковая цэнавая палітыка.

Вытворчасць аўтамабіляў вялася ў невялікай колькасці да мая, а ў кастрычніку 2007 года кампанія *Intrall Polska* была прызнана банкрутам.

Статыстыка вытворчасці ў 1999—2007 гг.| 1999 | 2000 | 2001 | 2002 | 2003 | 2004 | 2005 | 2006 | 2007 |
| --- | --- | --- | --- | --- | --- | --- | --- | --- |
| 11 368 | *н.д.* | *н.д.* | 1322 | 1932 | *н.д.* | *н.д.* | 980 | 73 |
|

### DZT Pasagon, Honker Van / Honker Cargo (2011—2016)‎

Лагатып Honker
У красавіку 2009 года ўладальнікам фабрыкі ў Любліне стала польская кампанія **DZT Tymińscy** (г. Семятычы).

16 верасня 2010 года быў прадстаўлены **Pasagon**. У параўнанні з «Люблінам», аўтамабіль атрымаў новы дызайн пярэдняй часткі. Вытворчасць мадэлі пачалася 3 студзеня 2011 года. *Pasagon* прапаноўваўся толькі ў варыянтах з доўгай колавай базай 3433 мм і дазволенай масай 3,5 т. з кароткай або дубль-кабінай, а таксама мікрааўтобус з нізкім і высокім дахам у варыянтах суцэльнаметалічны фургон альбо "комбі" (грузапасажырскі).

З верасня 2012 года, пасля змянення назвы прадпрыемства на *Fabryka Samochodów Honker*, машыны прапаноўваліся пад назвай **Honker Van**, а пазней як **Honker Cargo**.

Састарэлая канструкцыя не выклікала інтарэсу на рынку. З-за адсутнасці попыту было прададзена крыху больш за 100 машын. Станам на красавік 2013 года было зарэгістравана 127 аўтамабіляў. У чэрвені 2016 года DZT была абвешчана банкрутам.

Канструкцыя
-----------

«Люблін» — рамнай канструкцыі, паўкапотнай кампаноўкі. Рухавік размешчаны спераду падоўжна. Выпускаліся грузавікі і мікрааўтобусы дазволенай масай 2900 кг і 3490 кг з двума варыянтамі даўжыні колавай базы 2900 мм і 3433 мм. Прывад — на заднія колы.

### Рухавікі

Базавым рухавіком першай версіі быў атмасферны *Andoria 4C90* — радны, чатырохцыліндравы, дызельны, вадкаснага ахалоджвання. Аб'ём — 2417 см³; ступень сціску — 20,6; магутнасць — 70 к.с. (51,5 кВт) пры 4200 аб/хв. Рэанімабілі *Lublin 3333* абсталёўваліся бензінавым рухавіком *Peugeot XU10 2C* (2,0 л, 107 к.с.), які пазней быў заменены на рухавік GM магутнасцю 105 к.с. Альтэрнатывай бензінавым рухавікам былі дызелі з турбанаддзіманнем: спачатку *Perkins Prima 80T* (81 к.с.), а пазней *Andoria 4CT90*. 

З 1996 года на «Любліны» пачалі ўсталёўваць турбіраваны рухавік *4CT90*. Наддзіманне павялічыла максімальную магутнасць на 20 к.с. (90 к.с.), даступную пры меншых абаротах рухавіка (4100 аб/хв). Максімальны круцільны момант вырас са 146 да 195 Н·м.

У 1998 годзе мадэльны шэраг рухавікоў быў пашыраны чатырохцыліндравым бензінавым агрэгатам GM (2,2 л, 117 к.с.). Па заказу рухавік мог быць даступны ў версіі на звадкаваным газе (LPG).

У 2003 годзе з'явіўся *Andoria 4CTi90*, абсталяваны інтэркулерам. Мадэрнізаваны агрэгат меў такую ж магутнасць 90 к.с. аднак максімальны круцільны момант вырас да 205 Н·м.

На *Lublin 3Mi* ставіліся рухавікі *Andoria 4CTi90-1BE* магутнасцю 102 к.с. і турбадызель *Iveco 8140.43S* аб'ёмам 2,8 л (магутнасць 125 к.с.), які быў абсталяваны сістэмай палівападачы common rail. Абодва адпавядалі экалагічным патрабаванням Еўра-3. З сакавіка па май 2007 года на «Любліны» ставіліся рухавікі *ADCR (Andoria Diesel Common Rail)* аб'ёмам 2,6 літра (115 к.с. і 250 Н·м). Гэты агрэгат адпавядаў патрабаванням стандарта Еўра-4.

Як і на апошніх «Люблінах», пад капотам «Пасагонаў» быў рухавік Andoria ADCR, які адпавядаў патрабаванням стандарта Еўра-4, а з мая 2011 года ўжо Еўра-5.

|  | Тып | Вытворца | Дыяметр цыліндра х Ход поршня, мм | Ст. сціску | Магутнасць | Макс. круцільны момант | Макс. хуткасць |
| --- | --- | --- | --- | --- | --- | --- | --- |
| **Дызельныя** |
| **2,4 4C90** | R4, 2,4 л (2417 см³), OHC | Andoria | 90,00 мм × 95,00 мм | 20,6 | 70 к.с. (51,5 кВт) пры 4200 аб/хв | 146 Н·м пры 2500 аб/хв | 104 км/г |
| **2,4 4CT90** | R4, 2,4 л (2417 см³), OHC | Andoria | 90,00 мм × 95,00 мм | 20,6 | 90 к.с. (66 кВт) пры 4100 аб/хв | 195 Н·м пры 2500 аб/хв | 120 км/г |
| **2,4 4CTi90** | R4, 2,4 л (2417 см³), OHC | Andoria | 90,00 мм × 95,00 мм | 20,6 | 102 к.с. (75 кВт) пры 4100 аб/хв | 230 Н·м пры 2500 аб/хв | 126 км/г |
| **2,8 8140.43S** | R4, 2,8 л (2798 см³) | Iveco |  |  | 125 к.с. (92 кВт) пры 3800 аб/хв | 290 Н·м пры 1800 аб/хв | 140 км/г |
| **Бензінавыя** |
| **2,0 MPFI** | R4, 2,0 л (1998 см³) | GM |  |  | 105 к.с. (77 кВт) пры 5000 аб/хв | 165 Н·м пры 3000 аб/хв |  |
| **2,2  C22NED** | R4, 2,2 л (2197 см³) | GM |  |  | 117 к.с. (85 кВт) пры 4800 аб/хв | 178 Н·м пры 2800 аб/хв |  |
|

### Трансмісія і хадавая частка

Каробка перадач ранніх версій — механічная, чатырохступеньчатая; перадатачныя лікі: I – 3,753; II – 2,372; III – 1,482; IV – 1,0; задні ход – 3,753; галоўная перадача – 4,56. Пазней машыны абсталёўваліся пяціступеньчатымі каробкамі перадач: польскімі *Tczew TS5-21* і карэйскімі *Kia PD-97*, аўтамабілі з рухавіком Iveco мелі каробку перадач *Iveco 2825 S*; галоўная перадача гіпоідная, з перадатачным лікам 4,77.

Ад каробкі перадач круцільны момант праз карданны вал з прамежкавай апорай перадаецца на задні вядучы мост. Падвеска, пярэдняя і задняя, — залежная рысорная з тэлескапічнымі амартызатарамі двухбаковага дзеяння. Тармазная сістэма — гідраўлічная, з рэгулятарам тармазных сіл. Пярэднія тармазы на машынах 1993—1996 г.в. — барабанныя, з 1996 года — дыскавыя. Заднія тармазы — барабанныя. Апцыянальна ўсталёўвалася ABS фірмы Wabco.

### Мадыфікацыі

* **3352** — бартавы грузавік, рухавік — *4C90*; **3354** — з рухавіком *4CT90-I*.
* **3554** — бартавы грузавік з падоўжанай колавай базай і рухавіком *4CT90-I*.
* **3372** — грузавы фургон, рухавік — *4C90*; **3374** — з рухавіком *4CT90-I*.
* **3564** — грузавік з падоўжанай колавай базай і пяцімеснай дубль-кабінай.
* **3574** — грузавы фургон з падоўжанай колавай базай і рухавіком *4CT90-I*.

* 33523352
* 33723372
* 35543554
* 35643564

* **3302** — суцэльнаметалічны фургон, рухавік — *4C90*; **3304** — з рухавіком *4CT90-I*; **3307** — з рухавіком *C22NED*; **3384** — з падвышаным дахам, рухавік — *4CT90-I*.
* **3314** — пасажырскі мікрааўтобус, рухавік — *4CT90-I*.
* **3322** — грузапасажырскі фургон (**«Towos»** — скарачэнне ад польск.: towarowo-osobowy). Кабіна кіроўцы была аддзелена сценкай, а ў грузавой частцы кузава ўздоўж борта ўсталяваныя лаўкі для шасці пасажыраў.
* **«Kombi»** — варыянт грузапасажырскага фургона, дзе кабіна кіроўцы і пасажырскі салон не раздзяляліся і былі адасобленыя ад грузавой пляцоўкі металічнай сеткай. У салоне ўсталяваныя сядзенні з падгалоўнікамі для трох пасажыраў (**3324** — "комбі" з рухавіком *4CT90-I*; **3327** — з рухавіком *C22NED*).

* 33023302
* 33223322
* 33243324
* 33843384
* 33143314

* **3504** — суцэльнаметалічны фургон з падоўжанай колавай базай, рухавік — *4CT90-I*.
* **3524** — грузапасажырскі фургон з падоўжанай колавай базай, рухавік — *4CT90-I*.
* **3584** — суцэльнаметалічны фургон з падвышаным дахам і падоўжанай колавай базай, рухавік — *4CT90-I*.

* 35043504
* 35243524
* 35843584

* **0352** — шасі, рухавік — *4C90*.
* **0354** — шасі з рухавіком 4CT90-I.
* **0554** — шасі з падоўжанай колавай базай, рухавік — *4CT90-I*.
* **3333** — рэанімабіль. У 1993—1994 гг. выраблена каля 10 машын, у далейшым медыцынскія версіі на базе Люблінаў выпускала фірма AMZ (г. Кутна).
* **3392** — фургон з пластыкавай (г. зв. «ламінат») надбудовай вытворчасці фірмы Moto-Sport (г. Аструда).

* Пажарны аўтамабіль на шасі Daewoo Lublin II 0554Пажарны аўтамабіль на шасі Daewoo Lublin II 0554
* Аўтамабіль хуткай дапамогі на базе Daewoo Lublin IIАўтамабіль хуткай дапамогі на базе Daewoo Lublin II
* FS Lublin 3392FS Lublin 3392

У Беларусі
----------

У 1994 годзе на «Беларускім аўтамабільным заводзе» на спецыяльным участку ў цэху тавараў народнага спажывання пачалі збіраць грузавічкі і фургоны «Люблін-БелАЗ». Спачатку гэта была "адвёрткавая" зборка, пазней сталі выкарыстоўвацца камплектуючыя мясцовай вытворчасці: у Беларусі выраблялі рамы, бартавыя кузавы, ізатэрмічныя фургоны, рысоры, бакі і некаторыя элементы абсталявання кабіны. Ставілі беларускае электраабсталяванне, шыны, шыбы. Люстэркі выкарыстоўвалі ад МАЗаў, рулявое кола — ад трактароў МТЗ. Масты атрымлівалі з Ульянаўскага аўтамабільнага завода. З Польшчы паступалі сілавыя агрэгаты і кабіны. Дзякуючы лакалізацыі цану на аўтамабіль з бартавой платформай удалося знізіць з $11000 да 9500. БелАЗ выйшаў на вытворчы цыкл 10-12 машын у месяц. Улетку 1997 года пачаліся пастаўкі камплектаў для зборкі абноўленай версіі *Daewoo Lublin 2*.

Акрамя бартавых грузавікоў і ізатэрмічных фургонаў, распрацоўваліся іншыя варыянты: грузавік грузападымальнасцю 2 тоны, самазвал. Сумесна з канструктарамі аўтобуснай вытворчасці Мінскага аўтазавода былі спраектаваныя мікрааўтобус і грузапасажырскі фургон. Кампанія «Купава» распрацавала для Люблінаў модульны медыцынскі кузаў. У дзяржзакупкі такі аўтамабіль не трапіў, а адзіная пабудаваная машына была пераабсталявана ў пасажырскі фургон і працавала ў якасці ўнутрызаводскага транспарту ў Жодзіне.

Агулам на БелАЗе было сабрана 486 адзінак: у 1994 годзе — 45 машын, 1995 — 97, 1996 — 142, 1997 — 108, 1998 — 94. У 1999 годзе зборка была спынена.

У наступны раз зборка Люблінаў у Беларусі была наладжана ў 2004 годзе ў пасёлку Апчак на сумесным прадпрыемстве ЗАТ "Юнісон", утвораным на плошчах былога Ford Union. Выпуск першай партыі машын быў прызначаны на 15 мая. Планавалася выпусціць у 2004 годзе 1 тыс. аўтамабіляў, у 2005 — 5 тыс. а ў 2007 годзе выйсці на ўзровень 10 тыс. машын. Па меры развіцця праекта планавалася шырэй прыцягваць мясцовых вытворцаў у якасці пастаўшчыкоў дэталяў, вузлоў і агрэгатаў.

Lublin 35141. Нарач, 2014 год
Акрамя зборкі бартавых грузавікоў, суцэльнаметалічных і грузапасажырскіх фургонаў, на ЗАТ "Юнісон" быў створаны **«Lublin 35141»** — мікрааўтобус для маршрутных пасажырскіх перавозак. Прапаноўваліся два асноўныя варыянты кампаноўкі салона: 13-ці і 14-ці месны. Сядзенні маглі быць як пластыкавымі (для гарадскіх), так і мяккімі (для прыгарадных і міжгародніх маршрутаў).

Сумесна з расійскай кампаніяй "Саматлор" быў створаны доследны аўтамабіль медыцынскай дапамогі.

З самага пачатку ажыццяўленне праекта, асабліва ў плане лакалізацыі вытворчасці, пайшло з адставаннем ад графіка. На расійскім рынку рэалізацыя машын была ўскладнена з-за нізкай долі мясцовага ўдзелу ў зборцы машыны. Усяго сабралі каля 1000 машын.

| Зборка Lublin 3 у Беларусі |
| --- |
| 2004 | 2005 | 2006 | 2007 |
| *н.д.* | *н.д.* | 142 | 25 |
|

Крыніцы
-------

1. ↑  Аўталегенды №202 2016, с. 11.
2. ↑  *Stanisław Drążkiewicz* Nyskie karetki znane i nieznane(польск.) // *VAN ekspert*. — 2013. — С. 35-36.
3. 1 2  NYSA 325 – prototyp późniejszego Lublina 33 (польск.).  bezpiecznapodroz.org (6 красавіка 2017). Праверана 17 верасня 2019.
4. ↑  Sanitarka Nysa 325 (польск.).  histografy.pl. Праверана 17 верасня 2019.(недаступная спасылка)
5. ↑  
«ГАЗель»: прелюдия (часть 1). Предшественники 80-х: НАМИ-0267, НАМИ-3305, Lublin 32/33 и БАЗ-3778 (руск.).  gruzovikpress.ru. Праверана 17 верасня 2019.
6. ↑  Аўталегенды №202 2016, с. 12.
7. 1 2  Nieudany eksperyment: Lublin 3333 (польск.).  menway.interia.pl (12 лютага 2019). Праверана 17 верасня 2019.
8. 1 2 3  
Lublin kończy 25 lat. Część II (польск.).  brykacz.com.pl (24 лістапада 2018). Праверана 17 верасня 2019.
9. ↑  Trzeci Lublin. Ostatnia modernizacja (польск.).  admoto.pl (16 красавіка 1999). Праверана 17 верасня 2019.(недаступная спасылка)
10. ↑  Lubelskie Daewoo w upadłości (польск.).  admoto.pl (5 кастрычніка 2001). Праверана 17 верасня 2019.(недаступная спасылка)
11. ↑  
Andoria, czyli ciągle Lublin 3 (польск.).  auto-swiat.pl (29 мая 2002). Праверана 17 верасня 2019.
12. ↑  Stare auto, nowy szyld (польск.).  admoto.pl (13 лютага 2004). Праверана 17 верасня 2019.(недаступная спасылка)
13. ↑  Zmieniony Lublin (польск.).  admoto.pl (31 снежня 2004). Праверана 17 верасня 2019.(недаступная спасылка)
14. 1 2  
Lubliny już z Euro 4 (польск.).  auto-swiat.pl (3 красавіка 2007). Праверана 17 верасня 2019.
15. ↑  
Lublin 3 Mi i Intrall Polska odjeżdża (польск.).  truck.pl (17 жніўня 2007). Праверана 17 верасня 2019.
16. ↑  
Polska: Ogłoszono upadłość Intralla (польск.).  Instytut Badań Rynku Motoryzacyjnego SAMAR // samar.pl (16 кастрычніка 2007). Праверана 17 верасня 2019.
17. ↑  
Koniec polskiego diesla – Andoria 4C90 odchodzi (польск.).  brykacz.com.pl (29 верасня 2018). Праверана 17 верасня 2019.
18. ↑  
Polska: Produkcja aut osobowych i dostawczych w 2007 roku (podsumowanie) (польск.).  Instytut Badań Rynku Motoryzacyjnego SAMAR // samar.pl (11 студзеня 2008). Праверана 17 верасня 2019.
19. ↑  
Pasagon. Nowe polskie auto (польск.).  motoryzacja.interia.pl (16 верасня 2010). Праверана 17 верасня 2019.
20. ↑  
Ruszyła produkcja polskiego auta (польск.).  motoryzacja.interia.pl (3 студзеня 2011). Праверана 17 верасня 2019.
21. ↑  
Prototypowe Lubo i kabiny Pasagona – zdjęcia z lubelskich zakładów (польск.).  dostawczakiem.pl (9 чэрвеня 2019). Праверана 17 верасня 2019.
22. ↑  
Honker na ostrym wirażu (польск.).  Instytut Badań Rynku Motoryzacyjnego SAMAR // samar.pl (29 мая 2013). Праверана 17 верасня 2019.
23. ↑  
To koniec Honkera. Polska firma jest w stanie upadłości (польск.).  moto.wp.pl (14 чэрвеня 2016). Праверана 17 верасня 2019.
24. 1 2 3  Lublin II - Dane techniczne (польск.).  mokopol.com.pl. Архівавана з першакрыніцы 5 мая 2005. Праверана 25-10-2015.
25. ↑  Z sercem do roboty (польск.).  truck.pl. Праверана 25-10-2015.(недаступная спасылка)
26. 1 2 3  Как в 1990-х в Беларуси сделали конкурента «ГАЗели». История Lublin-БелАЗ (руск.).  onliner.by (7 лютага 2022). Праверана 7 лютага 2022.
27. ↑  Самый маленький БелАЗ // *За рулём* : часопіс. — 1996. — № 8. — С. 48.  (руск.)
28. ↑  
Кобылинский: возвращение. Создатель образа БелАЗа посетил Белорусский автозавод в Жодино (руск.).  gruzovikpress.ru. Праверана 17 верасня 2019.
29. ↑  Транспорт в белом халате: от «Волги» до Mercedes и Volkswagen (руск.).  onliner.by (3 красавіка 2020). Праверана 6 мая 2020.
30. 1 2  
До Geely дожили, а что пережили? Каким был путь белорусской иномарки "для народа" (руск.).  av.by (10 снежня 2015). Праверана 6 лістапада 2021.
31. ↑  Собрано в Беларуси // *АВТОбизнес* : газета. — 2017. — № 18 (1081), 4 мая. — С. 11.(недаступная спасылка)  (руск.)
32. ↑  Два часа на Lublin 3 // *Автоперевозчик* : часопіс. — 2006. — № 6 (69). Архівавана з першакрыніцы 7 лютага 2022.  (руск.)
33. 1 2  Выпуск автомобилей в СНГ в 2007 году (руск.).  gruzovikpress.ru. Праверана 17 верасня 2019.

Літаратура
----------

* Самый маленький БелАЗ // *За рулём* : часопіс. — 1996. — № 8. — С. 48-49.  (руск.)
* "Люблин" - не "Люблин"? // *Автобизнес - Weekly* : газета. — 2004. — № 52 (439), 30 снежня. Архівавана з першакрыніцы 17 мая 2013.  (руск.)
* Не красавец, но люб, блин // *Автобизнес - Weekly* : газета. — 2005. — № 17 (466), 28 красавіка. Архівавана з першакрыніцы 23 мая 2013.  (руск.)
* Девять и один // *Автобизнес - Weekly* : газета. — 2005. — № 47 (496), 24 лістапада. Архівавана з першакрыніцы 23 мая 2013.  (руск.)
* Made in Poland. Микроавтобус Lublin 3Mi // *Грузовик Пресс* : часопіс. — 2005. — № 11.  (руск.)
* Все на выборы! // *Автобизнес - Weekly* : газета. — 2006. — № 5 (505), 2 лютага. Архівавана з першакрыніцы 20 мая 2013.  (руск.)
* Братья-славяне // *За рулём* : часопіс. — 2006. — № 2. — С. 141.  (руск.)
* Знакомьтесь: Lublin. Грузовик FS Lublin 3 Mi // *ГрузовикПресс* : часопіс. — 2006. — № 5. (руск.)
* Сказ о том, как один мотор два автозавода прокормил // *Автобизнес* : газета. — 2007. — № 1 (553), 4 студзеня. Архівавана з першакрыніцы 18 мая 2013.  (руск.)
* Сказание о Люблине. Грузовик FS Lublin 3Mi, модель 3374 // *ГрузовикПресс* : часопіс. — 2007. — № 5.  (руск.)
* "Żuk А-07". *Автолегенды СССР*. «DeAgostini». **№202**: 10–12. 2016. ISSN 2071-095X. (руск.)

Спасылкі
--------

* 

|  |  |
| --- | --- |
| commons: | FS Lublin на Вікісховішчы |

* Апісанне Honker Cargo на афіцыйным сайце вытворцы (польск.).  honker.com.pl. Архівавана з першакрыніцы 18 студзеня 2019. Праверана 17 верасня 2019.
* Rodzina 25-35-45 (польск.).  polskie-auta.pl. Праверана 17 верасня 2019.(недаступная спасылка)
* Modele Lublina (польск.).  polskie-auta.pl. Праверана 17 верасня 2019.(недаступная спасылка)
* Popularność i zła sława. Używane: Lublin 33 (1993-1997) (польск.).  admoto.pl (13 жніўня 2004). Праверана 17 верасня 2019.(недаступная спасылка)
* Lublin 3 - rodzimy dostawczak (польск.).  truck.pl (13 чэрвеня 2008). Праверана 17 верасня 2019.
* Pożegnanie z lublinami i honkerami (польск.).  tygodnikprzeglad.pl (15 чэрвеня 2008). Праверана 17 верасня 2019.
* NYSA 325 – prototyp późniejszego Lublina 33 (польск.).  bezpiecznapodroz.org (6 красавіка 2017). Праверана 17 верасня 2019.
* Многоликий УАЗ-3727. Он же КиАЗ, он же "Дэу-Люблин", он же "Люблин-3". Автодетектив (руск.).  abw.by (28 мая 2016). Праверана 17 верасня 2019.
* Koniec polskiego diesla – Andoria 4C90 odchodzi (польск.).  brykacz.com.pl (29 верасня 2018). Праверана 17 верасня 2019.
* Lublin kończy 25 lat. Część I (польск.).  brykacz.com.pl (15 кастрычніка 2018). Праверана 17 верасня 2019.
* Lublin kończy 25 lat. Część II (польск.).  brykacz.com.pl (24 лістапада 2018). Праверана 17 верасня 2019.
* Nieudany eksperyment: Lublin 3333 (польск.).  menway.interia.pl (12 лютага 2019). Праверана 17 верасня 2019.
* Lublin – to mógł być hit eksportowy. Historia następcy Żuka (польск.).  autocentrum.pl (27 лютага 2020). Праверана 28 лютага 2020.
* Как в 1990-х в Беларуси сделали конкурента «ГАЗели». История Lublin-БелАЗ (руск.).  onliner.by (7 лютага 2022). Праверана 7 лютага 2022.